- Blev du dårlig?

Modtagesygeplejerske Susan Gammelgaard tilser Villy Thorup på 85, som er indlagt her på den medicinske afdeling på Regionshospitalet Silkeborg.

Men så ringer vagttelefonen.

En anden patient er blevet dårlig og har brug for hjælp, så Susan Gammelgaard er nødt til at gå igen.

Det betyder, at patienter måske ikke var døde, hvis de ikke var kommet ind, der hvor der var overbelægning. Flemming Madsen, speciallæge og medforfatter til et dansk studie om sammenhængen mellem øget dødelighed og overbelægning.

- Vi skal være to steder på samme tid, siger hun, mens øjnene flimrer hurtigt hen over skærmen med Villy Thorups journal.

Denne dag i maj, hvor DR er på besøg, er der 25 patienter på afdelingen, der ellers kun har plads til 15.

- Villy, jeg kommer tilbage om lidt, beroliger Susan Gammlegaard, inden hun iler videre.

Et tilbagevendende problem DR har den seneste tid fortalt flere historier om overbelægningsproblemer.

Blandt andet fra Aalborg Universitetshospital, hvor brandvagter har været en fast del af bemandingen, som skulle holde øje med mange patienter på gangene.

Og senest om 81-årige Lilly Henriette Pedersen, der efter en ubehagelig indlæggelse har fået en undskyldning fra formand i Region Nordjylland, Ulla Astman (S).

Et tilbagevendende problem

Det er langt fra kun her i Silkeborg, hvor der er flere patienter, end normeringen tilsiger.

Læs også : Ann Cathrine er indlagt på Aalborg Universitetshospital: Man føler sig virkelig i vejen her

I flere år har hospitalsafdelinger haft for mange patienter til for få senge.

Det er særligt i årets tre første måneder, der er problemer, og det kulminerede i marts i år, viser tal fra Sundhedsdatastyrelsen, som DR har analyseret.

Her havde 44 sygehusafdelinger gennemsnitligt flere patienter end senge - det svarer til hver femte på landsplan fraregnet Region Syd, som Sundhedsdatastyrelsen ikke har modtaget data fra.

Selvom marts var den værste måned i flere år, så afslører statistikkerne, at overbelægning i årets første måneder er et årligt tilbagevendende problem.